קוה (ממלכה עתיקה)

קְוֵה או ממלכת הדננים הייתה ממלכה "נאו־חתית" בשפלה שבמזרח קיליקיה, מדינת חסות של אשור ולבסוף מחוז באימפריה האשורית, בתקופות שונות מהמאה ה־9 לפנה"ס ועד זמן קצר לאחר מותו של אשורבניפל בסביבות 627 לפנה"ס. הממלכה מוזכרת בכתובות המלכותיות של שלמנאסר השלישי,<ref></ref> תגלת פלאסר השלישי,<ref name=":0"></ref> סרגון השני וסנחריב.<ref></ref><ref></ref> לפי חלק מתרגומי התנ"ך, הפסוק (וכן "קוא" בפסוק המקביל ב) מתייחס לארץ קוה.<ref>[https://web.archive.org/web/20120307044451/http://www.innvista.com/culture/religion/bible/compare/horses.htm תרגומים שונים של "סוסים [...] ממצרים ומקוה"]</ref>

== שם ==
בכתובת הדו־לשונית מצ'ינקיי ניכר גלגול המושגים שהסתיים בשם "קוה": בכתובת הלווית נזכר המונח "חִיַוִ", המקשר בין המונח "אַחִיַוַ", שהוא גלגול של המונח אכאים, למונח קוה, שכן חֿ אנטולית מבוטאת לעיתים בשפות שמיות כק'. ייתכן שהשם התגלגל אף לחוי המקראי.<ref name=":1"></ref>

המונח המקביל בכתובת הפיניקית הוא "דננים" (המוזכר רבות גם בכתובת אזתוד, ובמצבת כלמו).<ref name=":2"></ref> מונח דומה, "עמק אדנ" (בפיניקית) וארץ "A-da-na-wa" (בלווית) מוזכר בכתובת אזתוד ובכתובת מצ'ינקיי. מונחים אלה קשורים לשם הארץ Danuna במכתבי אחתאתן (אל־עמארנה)<ref> – מכתב EA 151</ref> ובתעודה חתית, ולאחד מגויי הים .

שם מין הרקפת Cyclamen coum מתייחס כנראה לקוה.<ref>[http://www.paghat.com/cyclamencoum5b.html Cyclamen coum subsp. coum Pink Silverleaf] באתר [http://www.paghat.com/ Paghat's Garden]</ref>

== היסטוריה ==
ייסוד בית המלוכה בממלכה, שנקרא בפיניקית "בית מפש" ובלווית "בית מֻכּסַ" (במעתק פּ–כּ המוכר בין לווית לשפות שמיות) קשור לדמות האגדית היוונית מופסוס , ומתועד בתעודות חתיות ובכתב קווי ב'.<ref></ref>

הארץ נכבשה במבצע צבאי מוצלח על־ידי שלמנאסר השלישי משליטהּ כַתֵה (<sup>m</sup>Ka-te), בשנת 838 לפנה"ס לערך.<ref></ref> שלמנאסר העיד שהוא הגביל את כתה לעיר מלכותו פחֿרו בלבד, ולקח את בתו של כתה, יחד עם נדוניה שהגיש לו, לכלח.<ref></ref> אוריכּי מלך קוה נזכרת ברשימות מגישי המנחה לתגלת־פלאסר השלישי. אותו מלך הציב את הכתובת הדו-לשונית מצ'ינקיי, בה סיפר על הרחבת ארצו, חיזוק צבאו ובניית 15 מבצרים.<ref></ref> זמן מה לאחר אוריכי מלך אזתוד, שהציב כתובות מונומנטליות בקאראטפה. סרגון השני סיפר שנתן פקודה לכבוש את ארץ האיונים "בלב הים", וציין כי מתקופה קדומה הם הרגו את אנשי צור וקוה;<ref></ref> בהמשך הוא מציין שהכנעת האיונים השכינה שלום בצור ובקוה.<ref></ref> במקומות אחרים סיפר סרגון שהוא הכניע את מִיתה מלך משך (פריגיה) והשיב את חַֿרֻּוַה, אֻשְׁנַנִיס וקוּמַסִי, מבצרי ארץ קוה שנכבשו "בעבר הרחוק", למצבם הקודם.<ref></ref> בכתובות אחרות הוזכר סריס ארץ קוה שמינה סרגון, בהקשר של מתקפה על מִיתה מלך משך.<ref></ref> בכתובות סנחריב מוזכרים אנשי קוה בין עמים שלא נכנעו לעולו, ולכן נענשו בעקירה בכוח, בנשיאת סלי אדמה ובהכנת לבנים.<ref></ref> הארץ מוזכרת גם בסיפור מרידת אנשי חֿילכּו בעידוד כירוה (הנקרא גם שולמו־בל), כארץ שנתפסה על־ידי המורדים.<ref></ref> בכתובות אשורבניפל מוזכר מושל קוה.<ref></ref>

בכתובות האימפריה הבבלית החדשה הוזכרה קוה כ־Ḫume.

== ראו גם ==
* כיזוואתנה
* קאראטפה וכתובת אזתוד
* הכתובת הדו־לשונית מצ'ינקיי
* אכאים

== לקריאה נוספת ==
<div class="mw-content-ltr">
* Simo Parpola and Michael Porter, editors, The Helsinki Atlas of the Near East in the Neo-Assyrian Period , (Helsinki, Finland, 2001), Gazetteer, p. 15.
* Mirko Novák and Andreas Fuchs, Azatiwada, Awariku from the House of Mopsos, and Assyria. On the Dating of Karatepe in Cilicia, in: A. Payne, Š. Velharticka, J. Wintjes (ed.), Beyond all Boundaries. Anatolia in the 1st Millennium B.C. OBO 295 (Leuven, 2021), pp. 397–466.
* Mirko Novák, Kizzuwatna, Ḥiyawa, Quwe – Ein Abriss der Kulturgeschichte des Ebenen Kilikien, in J. Becker / R. Hempelmann / E. Rehm (ed.), Kulturlandschaft Syrien – Zentrum und Peripherie. Festschrift für Jan-Waalke Meyer, Alter Orient und Altes Testament 371, Ugarit-Verlag Münster 2010, pp. 397–425.
* Cilicia Chronology Group: A Comparative Stratigraphy of Cilicia. Results of the first three Cilician Chronology Workshops, in: Altorientalische Forschungen 44/2, 2017, pp. 150–186.
</div>

== הערות שוליים ==

קטגוריה:מדינות לשעבר במזרח התיכון
קטגוריה:האימפריה האשורית החדשה
קטגוריה:אתרי המקרא
קטגוריה:טורקיה: היסטוריה